Hoe kan ek diegene wat die kerk verlaat het weer betrokke kry? - www.bybelkennis.co.za
"Here is a test to find whether your mission on earth is finished: If you're alive, it isn't" – Richard Bach, skrywer van Jonathan Livingston Seagull
Ons is bekend met die sogenaamde nones – mense sonder enige kerkverband. Daar is ook 'n nuwe kategorie – die dones. Hulle was aktiewe Christene, maar is nou klaar met die kerk. Hoekom? In hulle boek Church Refugees beskryf Josh Packard en Ashleigh Hope vier redes waarom hulle die kerk verlaat het:
Hulle soek gemeenskap … en kry oordeel.
Hulle wou die lewe van die kerk beïnvloed … en kry burokrasie.
Hulle soek gesprekke … en kry leerstellings.
Hulle soek betekenisvolle betrokkenheid by die wêreld … en kry morele voorskrifte.
Hierdie boek beveel vier strategieë aan om weer die dones betrokke te kry. Hulle verwys na hulle as vlugtelinge.
Nooi hulle uit vir deelname
Hieronder het hulle 'n paar moontlike planne:
Groot burokrasieë kan nie ware innovering sentraliseer nie.
'n Organisassie wat nie misluk nie, is dikwels ook nie 'n sukses nie.
Die grootste bate van enige sterk, florerende organisasie is sy mense – nie 'n persoon nie.
Ondermyn die burokrasie
Baie van die werk in 'n gemeente geskied op 'n projekbasis en nie op 'n programbasis nie. As 'n projek klaar is, is hy klaar en die gemeente beweeg verder. Wat kan ons doen om 'n impak op die dones te maak?
Laat hulle verstaan hulle moenie verwag dat die leiers alles moet doen nie.
Hou die roeping en sending van die gemeente altyd voorop.
Beklemtoon dat daar in die gemeente 'n plek vir diens en verhoudings is. Verhoudings was 'n kernboodskap van Jesus. Wat gemeentes moet doen, is om 'n benadering tot gemeenskapsontwikkeling te ontwikkel. Met hierdie benadering moet gemeenskappe versterk word. Daar word gefokus op die sterkpunte wat reeds in die gemeenskap teenwoordig is.
Maak 'n impak op jou gemeenskap
Om dit te kan doen, moet ons verstaan dat ons verstaan van 'n probleem verdiep en uitgebrei word deur 'n hele aantal perspektiewe te hoor. Luister na die gemeenskap – na soveel as moontlik mense.